**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL MEDŽIOJAMŲJŲ GYVŪNŲ DAROMOS ŽALOS PREVENCINIŲ PRIEMONIŲ ĮGYVENDINIMO FINANSINĖS PARAMOS LAZDIJŲ RAJONO SAVIVALDYBĖJE TEIKIMO TVARKOS APRAŠO PATVIRTINIMO**

2021 m. balandžio 23 d. Nr. 34-780

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos medžioklės įstatymo 6 straipsnio 3 dalimi, Lietuvos Respublikos savivaldybių aplinkos apsaugos rėmimo specialiosios programos įstatymo 2 straipsnio 3 dalimi, 4 straipsnio 1 dalies 3 punktu, atsižvelgdama į Savivaldybių aplinkos apsaugos rėmimo specialiosios programos lėšų naudojimo rekomendacijas, pateiktas Aplinkos ministerijos 2019 m. rugpjūčio 14 d. rašte Nr. (15-3)-D8(E)-1810 „Dėl Savivaldybių aplinkos apsaugos rėmimo specialiosios programos lėšomis finansuojamų priemonių”, Lazdijų rajono savivaldybės taryba nusprendžia,

Patvirtinti Medžiojamųjų gyvūnų daromos žalos prevencinių priemonių įgyvendinimo finansinės paramos Lazdijų rajono savivaldybėje teikimo tvarkos aprašą (pridedama).

Savivaldybės merė Ausma Miškinienė

Andrius Milkus, tel. 8 613 99 573

PATVIRTINTA

Lazdijų rajono savivaldybės tarybos

2021 m. balandžio d. sprendimu Nr.

**MEDŽIOJAMŲJŲ GYVŪNŲ DAROMOS ŽALOS PREVENCINIŲ PRIEMONIŲ ĮGYVENDINIMO FINANSINĖS PARAMOS LAZDIJŲ RAJONO SAVIVALDYBĖJE TEIKIMO TVARKOS APRAŠAS**

**I. BENDROSIOS NUOSTATOS**

1. Medžiojamųjų gyvūnų daromos žalos prevencinių priemonių įgyvendinimo finansinės paramos Lazdijų rajono savivaldybėje teikimo tvarkos aprašas (toliau – Tvarka) reglamentuoja medžiojamųjų gyvūnų daromos žalos įdiegtų prevencinių priemonių (toliau – Prevencinės priemonės) Lazdijų rajono savivaldybės teritorijoje finansinės paramos teikimą.

2. Paraiška – tai fizinio, juridinio asmens ar bendras (kooperavimosi atveju) užpildytas prašymas, kuriame prašoma finansiškai remti planuojamas diegti prevencijos priemones, siekiant išvengti medžiojamųjų gyvūnų daromos žalos (toliau – Paraiška).

3. Pareiškėjas – tai žemės sklypo, kurioje medžioklė nėra uždrausta, savininkas, valdytojas ar naudotojas, kuris teikia paraišką diegti prevencijos priemones (toliau – Pareiškėjas).

4. Šios Tvarkos nuostatos netaikomos medžiojamųjų gyvūnų padarytai žalai atlyginti.

**II. FINANSAVIMO OBJEKTAS**

5. Iš Lazdijų rajono savivaldybės aplinkos apsaugos rėmimo specialiosios programos (toliau – SAARS programa) gali būti finansuojamos žemės sklypų, kuriuose medžioklė nėra uždrausta, savininkų, valdytojų arba naudotojų įgyvendinamos Prevencinės priemonės, kuriomis siekiama išvengti medžiojamųjų gyvūnų daromos žalos. Medžiotojų būreliai nėra miško sklypų savininkai, valdytojai ar naudotojai, todėl šios Tvarkos nuostatos jiems netaikomos.

6. Atsižvelgiant į Lietuvos Respublikos aplinkos ministerijos parengtas Savivaldybių aplinkos apsaugos rėmimo specialiosios programos lėšų naudojimo rekomendacijas, Prevencinėmis priemonėmis Lazdijų rajono savivaldybės teritorijoje laikoma:

6.1. repelentų pirkimas (finansuojama iki 50 proc. patirtų išlaidų, bet ne daugiau kaip 200 Eur);

6.2. želdinių ir žėlinių apdorojimo repelentais darbai (finansuojama iki 50 proc. patirtų išlaidų, bet ne daugiau kaip 200 Eur);

6.3. aptvėrimo tvoromis, apsauginėmis juostomis darbai ir šiems darbams atlikti reikalingų medžiagų pirkimas (finansuojama iki 50 proc. patirtų išlaidų, bet ne daugiau kaip 500 Eur);

6.4. medelių individualių apsaugos priemonių pirkimas ir jų įrengimas (finansuojama iki 50 proc. patirtų išlaidų, bet ne daugiau kaip 200 Eur);

6.5. laukinių gyvūnų natūralias mitybos sąlygas gerinančių želdinių (kriaušės, miškinės obelys, putinai ir gudobelės) pirkimas ir įveisimas (finansuojama iki 50 proc. patirtų išlaidų, bet ne daugiau kaip 100 Eur);

6.6. laižomosios druskos pirkimas ir laižyklų įrengimas (finansuojama iki 50 proc. patirtų išlaidų, bet ne daugiau kaip 100 Eur);

6.7. bebraviečių ardymo darbai;

6.8. kartografinės ir kitos medžiagos, reikalingos pagal Medžioklės įstatymo reikalavimus rengiamiems medžioklės plotų vienetų sudarymo ar jų ribų pakeitimo projektams parengti, pirkimas;

6.9. medžiojamųjų gyvūnų ūkiniams gyvūnams daromos žalos prevencijos priemonių įsigijimas ir įrengimas (specialios tvoros, elektriniai piemenys ir pan.) (finansuojama iki 50 proc. patirtų išlaidų, bet ne daugiau kaip 400 Eur).

7. Tvarkos 6.7 ir 6.8 papunkčiuose nurodytas Prevencines priemones vykdo tik Lazdijų rajono savivaldybės administracija.

8. Pareiškėjas per metus gali gauti ne daugiau kaip 1000 Eur finansavimą Paraiškoje (-se) nurodytai (-oms) priemonei (-ėms).

9. Paraiškas gali teikti tik tie Pareiškėjai, kurie Paraiškoje nurodytoms Prevencinėms priemonėms nėra gavę valstybės (įskaitant ir Europos Sąjungos), savivaldybės biudžeto, Nacionalinės mokėjimo agentūros prie Žemės ūkio ministerijos ar kitų finansinių šaltinių lėšų.

10. Medžiojamųjų gyvūnų daromos žalos prevencinių priemonių įgyvendinimo finansinė parama neteikiama žemės sklypų, kuriuose medžioklė nėra uždrausta, subjektams, turintiems įsiskolinimų Lazdijų rajono savivaldybės biudžetui.

**III. LĖŠŲ ŠALTINIS**

11. Lietuvos Respublikos aplinkos apsaugos rėmimo specialiosios programos įstatymo nustatyta tvarka iš medžioklės plotų naudotojų mokamų mokesčių prevencijos priemonėms skiriama 100 procentų lėšų, surinktų iš mokesčių už medžiojamųjų gyvūnų išteklių naudojimą.

12. Tvarkos 6.7 ir 6.8 papunkčiuose nurodytoms Prevencinėms priemonėms skiriama 50 procentų lėšų, einamaisiais metais surinktų iš mokesčių už medžiojamųjų gyvūnų išteklių naudojimą.

13. Lėšos Prevencinėms priemonėms finansuoti numatomos SAARS programoje.

14. Lėšos naudojamos Tvarkos 6 punkte nurodytų Prevencinių priemonių įdiegimo išlaidoms kompensuoti.

15. Lėšos, nepanaudotos einamaisiais biudžetiniais metais, perkeliamos į kitus metus.

**IV. PARAIŠKŲ TEIKIMAS IR VERTINIMAS**

16. Pareiškėjas Paraišką (1 priedas) dėl Prevencijos priemonių diegimo finansinės paramos teikia Lazdijų rajono savivaldybės administracijai (toliau – Administracija) ne vėliau kaip iki einamųjų metų lapkričio 1 d.

17. Pareiškėjas, teikdamas Paraišką dėl Prevencinių priemonių diegimo finansinės paramos, privalo pateikti ir sutikimą (2 priedas).

18. Paraiškas vertina Administracijos direktoriaus įsakymu sudaryta Medžiojamųjų gyvūnų daromos žalos prevencinių priemonių diegimo vertinimo komisija (toliau – Komisija). Komisiją sudaro ne mažiau kaip 5 Administracijos darbuotojai. Komisijos darbo organizavimo tvarka nustatoma Komisijos darbo reglamente, kurį įsakymu tvirtina Administracijos direktorius.

19. Komisija privalo įvertinti Paraiškas per 20 darbo dienų nuo Paraiškos užregistravimo Administracijoje.

20. Žemės sklypų naudotojai yra atsakingi už diegiamų Prevencinių priemonių suderinimą su Žemės savininkais ir valdytojais.

21. Tvarkos 6.7 ir 6.8 papunkčiuose nurodytos Prevencijos priemonės turi būti įgyvendintos numatytais terminais, bet ne vėliau kaip iki einamųjų metų gruodžio 31 d.

22. Kompensuojamos tik jau patirtos Prevencinių priemonių išlaidos.

23. Lėšos konkrečių prevencinių priemonių diegimui kompensuoti skiriamos Administracijos direktoriaus įsakymu, atsižvelgiant į komisijos siūlymą ir neviršijant SAARS programoje medžiojamųjų gyvūnų daromos žalos prevencinėms priemonėms numatytų lėšų.

24. Paraiškose nurodytos Prevencinės priemonės einamaisiais metais finansuojamos iki tol, kol baigiasi einamųjų metų SAARS programoje medžiojamųjų gyvūnų daromos žalos prevencinėms priemonėms numatytos lėšos.

**V. BAIGIAMOSIOS NUOSTATOS**

25. Savininkai, valdytojai ir naudotojai atsako už pateiktų duomenų teisingumą įstatymų nustatyta tvarka.

26. Ginčai dėl Paraiškų priėmimo ir lėšų skyrimo nagrinėjami įstatymų nustatyta tvarka.

 ––––––––––––––

Medžiojamųjų gyvūnų daromos žalos prevencinių

priemonių įgyvendinimo finansinės paramos

Lazdijų rajono savivaldybėje teikimo tvarkos aprašo

1 priedas

Lazdijų rajono savivaldybės

administracijos direktoriui

**PARAIŠKA**

**DĖL MEDŽIOJAMŲJŲ GYVŪNŲ DAROMOS ŽALOS PREVENCIJOS PRIEMONIŲ ĮDIEGIMO FINANSINĖS PARAMOS IŠLAIDOMS KOMPENSUOTI**

\_\_\_\_\_\_\_\_\_\_\_\_\_\_\_\_\_\_\_

(data)

Žemės sklypo savininkas, valdytojas ar naudotojas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridinio asmens kodas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefonas, faksas, el. paštas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas, atsiskaitomoji sąskaita

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadovaudamasis Lietuvos Respublikos medžioklės įstatymo 6 str., \_\_\_\_\_\_\_\_\_ metais numatau įgyvendinti šias medžiojamųjų gyvūnų daromos žalos prevencijos priemones:

|  |  |
| --- | --- |
| **medžioklės plotų vieneto pavadinimas** |  |

|  |  |
| --- | --- |
| **žemės sklypo adresas, girininkija, miško pavadinimas, kvartalo Nr., plotas** |  |

|  |  |  |  |  |
| --- | --- | --- | --- | --- |
| **Eil. Nr.** | **Finansuojamų prevencijos priemonių pavadinimas** | **Pažymėti X** | **Prašoma suma, Eur.** | **Pastabos** |
| 1 | repelentų pirkimas |  |  |  |
| 2 | želdinių ir žėlinių apdorojimo repelentais darbai |  |  |  |
| 3 | aptvėrimo tvoromis, apsauginėmis juostomis darbai ir šiems darbams atlikti reikalingų medžiagų pirkimas |  |  |  |
| 4 | medelių individualių apsaugos priemonių pirkimas ir jų įrengimas |  |  |  |
| 5 | laukinių gyvūnų natūralias mitybos sąlygas gerinančių želdinių (miškinės kriaušės ir miškinės obelys) pirkimas ir įveisimas |  |  |  |
| 6 | laižomosios druskos pirkimas ir laižyklų įrengimas |  |  |  |
| 7 | medžiojamųjų gyvūnų ūkiniams gyvūnams daromos žalos prevencijos priemonių įsigijimas ir įrengimas (specialios tvoros, elektriniai piemenys ir pan.) |  |  |  |
|  | **Bendra suma, Eur** |  |  |

Pateikiu šiuos dokumentus:

1. Asmens tapatybę (Juridinį asmenį) patvirtinančio dokumento kopija.

2. Žemės sklypo planas (schema) su įgyvendintų prevencijos priemonių žymėjimu.

3. Žemės sklypo nuosavybės, valdymo ar naudojimo teises patvirtinantys dokumentai.

4. Žemės sklypo savininko (-ų) ir valdytojo (-ų) sutikimas dėl diegiamų prevencijos priemonių.

5. Dokumentai, pagrindžiantys įgyvendintų prevencijos priemonių išlaidas.

6. Kiti dokumentai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

(Žemės sklypo savininko, valdytojo ar naudotojo vardas, pavardė) (parašas)

 A.V.

Medžiojamųjų gyvūnų daromos žalos prevencinių priemonių įgyvendinimo finansinės paramos Lazdijų rajono savivaldybėje teikimo tvarkos aprašo

2 priedas

Lazdijų rajono savivaldybės

administracijos direktoriui

**SUTIKIMAS**

\_\_\_\_\_\_\_\_\_\_\_\_\_\_\_\_\_\_\_

(data)

Patvirtinu, kad:

1. esu susipažinęs (-usi) su Medžiojamųjų gyvūnų daromos žalos prevencinių priemonių įgyvendinimo finansinės paramos Lazdijų rajono savivaldybėje teikimo tvarkos aprašu;

2. paraiškoje nurodytoms priemonėms nesu gavęs (-usi) valstybės (įskaitant ir Europos Sąjungos), savivaldybės biudžeto, Nacionalinės mokėjimo agentūros prie Žemės ūkio ministerijos ar kitų finansinių šaltinių lėšų;

3. neturiu įsiskolinimų Lazdijų rajono savivaldybės biudžetui už valstybinės žemės nuomą.

Sutinku, kad Lazdijų rajono savivaldybės administracija, Lietuvos Respublikos ir Europos Sąjungos teisės aktuose, reglamentuojančiuose asmens duomenų apsaugą, nustatyta tvarka gali gauti iš valstybės registrų (kadastrų), žinybinių registrų, valstybės informacinių sistemų, kitų informacinių sistemų informaciją apie mano (mano šeimos narių) turtą, gautas paramas, įsiskolinimus ir kt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

(Žemės sklypo savininko, valdytojo ar naudotojo vardas, pavardė) (parašas)

 A.V.

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL MEDŽIOJAMŲJŲ GYVŪNŲ DAROMOS ŽALOS PREVENCINIŲ PRIEMONIŲ ĮGYVENDINIMO FINANSINĖS PARAMOS LAZDIJŲ RAJONO SAVIVALDYBĖJE TEIKIMO TVARKOS APRAŠO PATVIRTINIMO“ PROJEKTO**

**AIŠKINAMASIS RAŠTAS**

2021-04-02

Lazdijų rajono savivaldybės tarybos sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos medžioklės įstatymo 6 straipsnio 3 dalimi, Lietuvos Respublikos savivaldybių aplinkos apsaugos rėmimo specialiosios programos įstatymo 4 straipsnio 1 dalies 3 punktu.

Šiuo tarybos sprendimo projektu numatoma patvirtinti Medžiojamųjų gyvūnų daromos žalos prevencinių priemonių įgyvendinimo finansinės paramos Lazdijų rajone teikimo tvarkos aprašą.

Kadangi Lazdijų rajono savivaldybės aplinkos apsaugos rėmimo specialiosios programos Medžioklės įstatyme numatytoms priemonėms skirtų lėšų daug neišnaudojama, todėl tvirtinamas Medžiojamųjų gyvūnų daromos žalos prevencinių priemonių įgyvendinimo finansinės paramos Lazdijų rajone teikimo tvarkos aprašas. Fiziniai ir juridiniai asmenys galės teikti paraiškas dėl prevencinių priemonių (pvz., repelentų pirkimas, želdinių apdorojimo repelentais darbai, laižomosios druskos pirkimas ir t.t.). Bus finansuojamos prevencinės priemonės pagal Aplinkos ministerijos pateiktas rekomendacijas.

Parengtas sprendimo projektas neprieštarauja galiojantiems teisės aktams.

Priėmus šį sprendimo projektą, neigiamų pasekmių nenumatoma.

Sprendimo projektą parengė Lazdijų rajono savivaldybės administracijos Architektūros ir aplinkosaugos skyriaus vyr. specialistas Andrius Milkus.

Architektūros ir aplinkosaugos skyriaus vyr. specialistas Andrius Milkus